marsh-mellow/hindi_wikipedia huggingface dataset:
400एलिजाबेथ बटलर द्वारा बनाया गया चित्र जिसमें जनवरी १८४२ में जलालाबाद के अंग्रेज़ सैन्य अड्डे पर पहुँचने वाले एक मात्र ब्रिटिश विलियम ब्राइडन को दिखाया गया है। काबुल से वापसी की शुरुआत क़रीब १६५०० ब्रिटिश तथा भारतीय सैनिकों और कर्मचारियों ने की थी।
प्रथम आंग्ल-अफ़ग़ान युद्ध जिसे प्रथम अफ़ग़ान युद्ध के नाम से भी जाना जाता है, 1839 से 1842 के बीच अफ़ग़ानिस्तान में अंग्रेजों और अफ़ग़ानिस्तान के सैनिकों के बीच लड़ा गया था। इसकी प्रमुख वजह अंग्रज़ों के रूसी साम्राज्य विस्तार की नीति से डर था। आरंभिक जीत के बाद अंग्रेज़ो को भारी क्षति हुई, बाद में सामग्री और सैनिकों के प्रवेश के बाद वे जीत तो गए पर टिक नहीं सके।

 पृष्ठभूमि 
अफगानिस्तान में रूसियों की बढ़ती उपस्थिति अंग्रेज़ो की चिन्ता का कारण बन रही थी, क्योंकि वे इसके पड़ोसी देश भारत पर कई हिस्सों में राज़ कर रहे थे। अंग्रेज़ो ने अलेक्ज़ेंडर बर्न्स नामक एक जासूस को अफ़गानिस्तान की स्थिति और वहाँ के सैन्य सूचनाओं को इकठ्ठा करने सन् १८३१ में काबुल भेजा। बर्न्स ने एक साल के दौरान कई महत्वपूर्ण भौगोलिक और सामरिक जानकारियाँ इकठ्ठा की और उसकी लिखी किताब मशहूर हो गई। अपने काबुल प्रवास के दौरान उसने वहाँ रूसी गुप्तचरों के बारे में भी ज़िक्र किया जिससे ब्रिटिश शासन को एक नई जानकारी मिली। उसको पुरस्कारों से नवाजा गया। 

पश्चिमी अफ़ग़ानिस्तान में हुए एक ईरानी आक्रमण में हेरात ईरानी साम्राज्य का फ़िर से हिस्सा बन गया और पूर्व में पेशावर पर रणजीत सिंह के सिख साम्राज्य का अधिकार हो गया। इस स्थिति में अफ़ग़ान अमीर दोस्त मुहम्मद ख़ान ने ब्रिटिश साम्राज्य से मदद मांगी पर उन्होंने सहायता न दी। इसके बाद रूसी गुप्तचरों और दूतों के काबुल में होने से अंग्रेज़ों को डर हो गया कि कहीँ रूसी मध्य एशिया के रास्ते अफ़गानिस्तान में दाख़िल हो गए तो उनके भारतीय साम्राज्य बनाने के सपने में रूसी आक्रमण का डर शामिल हो जाएगा। इसकी वजह से उन्होंने अफ़गानिस्तान पर आक्रमण कर दिया।

 युद्ध 
अंग्रेज़ों ने १८३९ में दक्षिण में क्वेटा से अफ़ग़ानिस्तान में प्रवेश किया। आरंभ में अंग्रेजो ने कांधार, ग़ज़नी तथा काबुल जैसे शहरो पर अधिकार कर लिया। वहाँ पर अंग्रेज़ों ने अफ़गान गद्दी के पूर्व दावेदार शाह शुजा को अमीर घोषित कर दिया जो अब तक कश्मीर और पंजाब में छुपता रहा था। पर वो लोकप्रिय नहीं रहा और अफ़गान लोगों की नज़रों में विदेशी कठपुतली की तरह लगने लगा। 1841 में अफ़ग़ानी लोगो ने काबुल में अंग्रेजो के खिलाफ़ विद्रोह कर दिया। उन्होने ब्रिटिश सैनिकों को मार कर उनके किले को घेर लिया। 1842 के शुरुआत में अंग्रेजो ने आत्म-समर्पण कर दिया। 1842 में उन्हें सुरक्षित बाहर निकलने का रास्ता दे दिया गया। लेकिन जलालाबाद के अंग्रेज़ी ठिकाने पर पहुँचने से पहले अफ़ग़ान आक्रमण से लगभग सभी लोग मर गए और एक व्यक्ति वापस पहुँच सका। इस घटना से ब्रिटिश सेना में डर सा पैदा हो गया। 

१८४२ में ब्रिटिश दुबारा अफ़ग़ानिस्तान में दाखिल हुए लेकिन अपनी जीत सुनिश्चित करने के बाद लौट गए।

1878 में अंग्रेज़ो ने पुनः चढ़ाई की जो द्वितीय आंग्ल-अफ़ग़ान युद्ध के नाम से जाना गया।

 इन्हें भी देखें 

 आंग्ल-अफ़ग़ान युद्ध
 अफ़ग़ानिस्तान के युद्ध

श्रेणी:अफ़ग़ानिस्तान का इतिहास
प्रथम मैसूर युद्ध अंग्रेजो और हैदर अली के बीच 1767 से 1769 ई. तक हुआ,जिसका कारण मद्रास में अंग्रेज़ों की आक्रामक नीतियाँ थीं।

मैसूर राज्य वर्तमान कर्नाटक का राज्य था। मैसूर राज्य में चकियाँ कृ्ष्णराय नाम के शासक का राज्य था जो कि वोडियार वंश से था। मैसूर में चकियाँ कृष्णराय के समय में दो अधिकारी नन्नराज व देवराज थे। इनहोने राजा को अपने वश में कर रखा था और प्रशासन को अपने तरीके से चलाते थे।

इसी समय 1721 ई. में हैदर अली का जन्म हुआ और घुड़साला में काम करने के लिए भर्ती हुआ। वहाँ पर रहते हुये उसने युद्ध के कर्त्तव्य सीखे जैसे- घुड़सवारी करना, तलबार चलाना आदि सीखा और फिर एक सैनिक के रुप में भर्ती हुआ। यह एक योग्य और ऊर्जावान कमान्डर बना और कुछ ही समय में यह सेना का यह प्रधान सेनापति बन गया। सारी सेनायें इसके नियन्त्रण में आ गयी उस समय मैसूर के शासक को एक योग्य , ऊर्जावान व अनुभवी व्यक्ति की आवश्यकता थी जो हैदर अली ने पूरी की।कुछ समय बाद राजा की मृत्यु होने पर हैदर अली स्वयं मैसूर का शासक बन बैठा।

1766 ई. में जब हैदर अली मराठों से एक युद्ध में उलझा था, मद्रास के अंग्रेज़ अधिकारियों ने निज़ाम की सेवा में एक ब्रिटिश सैनिक टुकड़ी भेज दी थी, और ईस्ट इंडिया कंपनी ने हैदर अली के विरुद्ध उत्तरी सरकारों के समर्पण के लिए हैदराबाद के निज़ाम से गठबंधन कर लिया। जिसकी सहायता से निज़ाम ने मैसूर के भू-भागों पर आक्रमण कर दिया था। अंग्रेज़ों की इस अकारण शत्रुता से हैदर-अली को बड़ा क्रोध आया। उसने मराठों से संधि कर ली, अस्थिर बुद्धि निज़ाम को अपनी ओर मिला लिया और निज़ाम की सहायता से कर्नाटक पर, जो उस समय अंग्रेज़ों के नियंत्रण में था, आक्रमण कर दिया।

1768 ई. में निज़ाम युद्ध से हट गया और उसने अकेले हैदर अली को अंग्रेज़ों का सामना करने के लिए छोड़ दिया। इस प्रकार प्रथम मैसूर युद्ध का सूत्रपात हुआ। यह युद्ध दो वर्षों तक चलता रहा और 1769 ई. में जब हैदर अली का अचानक धावा मद्रास के क़िले की दीवारों तक पहुँच गया, उसका अंत हुआ। मद्रास कौंसिल के सदस्य भयाकुल हो उठे और उन्होंने हैदर-अली द्वारा सुलह की शर्तें स्वीकार कर लीं।

संधि की शर्तें संधि की शर्तों के अनुसार दोनों पक्षों ने जीते गए भू-भाग लौटा दिए और अंग्रेज़ों ने विवशता में हैदर अली की शर्तों पर 4 अप्रैल, 1769 को 'मद्रास की संधि' कर ली। संधि की शर्तों के अनुसार यह एक प्रतिरक्षात्मक संधि थी। दोनों पक्षों ने एक दूसरे के जीते हुए क्षेत्रों को वापस किया, परन्तु हैदर अली ने 'करुर' के क्षेत्र को वापस नहीं किया। अंग्रेज़ों ने हैदर अली पर किसी और के आक्रमण के समय रक्षा करने का वायदा किया।

श्रेणी:भारत के युद्ध।   संधि
प्रथम आंग्ल मैसूर। युद्ध 1767 69  मद्रास की संधि।1769 ई. 
द्वितीय आंग्ल मैसूर युद्ध  1780 84 मंगलोर की संधि1784ई.  गवर्नल जनरल वारेन हेस्टिंग्स 
तृतीय आंग्ल मैसूर युद्ध। 1792  श्रीरंगपत्तनम की संधि1792 ई.  गवर्नल जनरल कार्नवालिश
चतुर्थ आंग्ल मैसूर युद्ध 1799 गवर्नर जनरल लार्ड वेलेजडी
प्रथम आंग्ल-सिख युद्ध पंजाब के सिख राज्य तथा अंग्रेजों के बीच 1845-46 के बीच लड़ा गया था। इसके परिणाम स्वरूप सिख राज्य का कुछ हिस्सा अंग्रेजी राज का हिस्सा बन गया।

 प्रथम सिक्ख युद्ध का प्रथम रण (१८ दिसम्बर १८४५) मुदकी में हुआ। प्रधानमंत्री लालसिंह के रणक्षेत्र से पलायन के कारण सिक्ख सेना की पराजय निश्चित हो गई। 

 दूसरा मोर्चा (२१ दिसंबर) फिरोजशाह में हुआ। अंग्रेजी सेना की भारी क्षति के बावजूद, रात में लालसिंह, तथा प्रात: प्रधान सेनापति तेजासिंह के पलायन के कारण सिक्ख सेना पुन: पराजित हुई।

 तीसरा मोर्चा (२१ जनवरी १८४६) बद्दोवाल में हुआ। रणजीतसिंह तथा अजीतसिंह के नायकत्व में सिक्ख सेना ने हैरी स्मिथ को पराजित किया; यद्यपि ब्रिगेडियर क्योरेटन द्वारा सामयिक सहायता पहुँचने के कारण अंग्रेजी सेना की परिस्थिति कुछ सँभल गई।

 चौथा मोर्चा (२८ जनवरी) अलीवाल में हुआ, जहाँ अंग्रेजों का सिक्खों से अव्यवस्थित संघर्ष () हुआ।

 अंतिम रण (१० फरवरी) स्व्रोओं में हुआ। तीन घंटे की गोलाबारी के बाद, प्रधान अंग्रेजी सेनापति लार्ड गफ ने सतलुज के बाएँ तट पर स्थित सुदृढ़ सिक्ख मोर्चे पर आक्रमण कर दिया। प्रथमत: गुलाब सिंह ने सिक्ख सेना को रसद पहुँचाने में जान-बूझकर ढील दी। दूसरे, लाल सिंह ने युद्ध में सामयिक सहायता प्रदान नहीं की। तीसरे, प्रधान सेनापति तेजासिंह ने युद्ध के चरम बिंदु पर पहुँचने के समय मैदान ही नहीं छोड़ा, बल्कि सिक्ख सेना की पीठ की ओर स्थित नाव के पुल को भी तोड़ दिया। चतुर्दिक घिरकर भी सिक्ख सिपाहियों ने अंतिम मोर्चे तक युद्ध किया, किंतु, अंतत:, उन्हें आत्मसमर्पण करना पड़ा।

२० फ़रवरी १८४६, को विजयी अंग्रेज सेना लाहौर पहुँची। लाहौर (९ मार्च) तथा भैरोवाल (१६ दिसंबर) की संधियों के अनुसार पंजाब पर अंग्रेजी प्रभुत्व की स्थापना हो गई। लारेंस को ब्रिटिश रेजिडेंट नियुक्त कर विस्तृत प्रशासकीय अधिकार सौंप दिए गए। अल्प वयस्क महाराजा दिलीप सिंह की माता तथा अभिभावक रानी जिंदाँ को पेंशन बाँध दी गई। अब पंजाब का अधिकृत होना शेष रहा जो डलहौजी द्वारा संपन्न हुआ।

 कारण 
वास्तव में, अपरोक्ष रूप से, आंग्ल-सिक्ख संघर्ष का बीजारोपण तभी हो गया जब सतलज पर अंग्रेजी सीमांत रेखा के निर्धारण के साथ पूर्वी सिक्ख रियासतों पर अंग्रेजी अभिभावकत्व की स्थापना हुई। सिक्ख राजधानी, लाहौर, के निकट फिरोजपुर का अंग्रेजी छावनी में परिवर्तित होना (१८३८) भी सिक्खों के लिए भावी आशंका का कारण बना। गवर्नर जनरल एलनबरा और उसके उत्तराधिकारी हार्डिंज अनुगामी नीति के समर्थक थे। २३ अक्टूबर १८४५ को हार्डिज ने एलेनबरा को लिखा था कि पंजाब या तो सिक्खों का होगा, या अंग्रेजों का; तथा, विलंब केवल इसलिए था कि अभी तक युद्ध का कारण अप्राप्त था। वह कारण भी उपलब्ध हो गया जब प्रबल किंतु अनियंत्रित सिक्ख सेना, अंग्रेजों के उत्तेजनात्मक कार्यों से उद्वेलित हो, तथा पारस्परिक वैमनस्य और षड्यंत्रों से अव्यवस्थित लाहौर दरबार के स्वार्थ लोलुप प्रमुख अधिकारियों द्वारा भड़काए जाने पर, संघर्ष के लिए उद्यत हो गई। सिक्ख सेना के सतलुज पार करते ही (१३ दिसम्बर १८४५) हार्डिज ने युद्ध की घोषणा कर दी।

1 जनवरी 1845 के अपने एक पत्र में लॉर्ड हार्डिंग में स्पष्ट रूप से स्वीकार किया है कि वह युद्ध करने के लिए तत्पर है लेकिन अपनी कठिनाइयों को स्पष्ट करते हुए उसने यह भी लिखा है कि किस बहाने  सिखों पर आक्रमण किया जाए क्योंकि सिखों के साथ अंग्रेजों केेे अच्छे संबंध हैैै अब तमाम मुश्किलों मेंं सिखों ने अंग्रेजों का साथ दिया है

 इन्हें भी देखें 

 द्वितीय आंग्ल-सिख युद्ध

श्रेणी:भारत का इतिहास
श्रेणी:पंजाब
श्रेणी:सिख धर्म
श्रेणी:भारतीय स्वतन्त्रता संग्राम
श्रेणी:विश्व के युद्ध
जनरल मोहन सिंह (पगड़ी में), जापानी मेजर फुजिवारा द्वारा पहली भारतीय राष्ट्रीय सेना के नेता का स्वागत, अप्रैल १९४२
फरवरी १९४२ से दिसम्बर १९४२ तक की आजाद हिन्द फौज को प्रथम आजाद हिन्द फौज (    (या   )) कहते हैं। इसका संगठन सिंगापुर को जीतने के बाद जापान के समर्थन एवं आर्थिक सहयोग से किया गया था। ४० हजार भारतीय युद्धबन्दियों में से इसमें १२ हजार युद्धबन्दी शामिल थे जो मलाया अभियान में पकड़े गये थे या जिन्होने सिंगापुर में आत्मसमर्पण किया था। इस सेना का नेतृत्व मोहन सिंह के हाथ में था।
सन्दर्भ

इन्हें भी देखें

बाहरी कड़ियाँ

श्रेणी:आज़ाद हिन्द फ़ौज
प्रथम आदितत्व ( ) किसी ऐसे आधारभूत कथन, नियम या सिद्धान्त को कहते हैं जो किसी अन्य नियम या सिद्धांत द्वारा निष्कर्षित न किया जा सके। गणित में प्राथमिक ज्ञान को अभिगृहीत (ऐक्सियम) कहा जाता है।, . '  . :   .  0-19-824290-5.

 तर्क में 
तर्क में प्राथमिक ज्ञान ऐसे कथन होते हैं जो एक-दूसरे का खंडन न करें और जो किसी अन्य कथन द्वारा साबित न हों। उदाहरण के लिये, इस न्यायवाक्य (सिलोजिज़्म) को देखें: "सभी मानव खाना खाते है। रजत एक मानव है। रजत खाना खाता है।" इसमें पहले दो वाक्य प्राथमिक ज्ञान हैं, लेकिन तीसरा वाक्य प्राथमिक ज्ञान नहीं है क्योंकि वह पहले दो वाक्यों द्वारा निकाला गया निष्कर्ष है।

कलन में
कलन (कैलकुलस) में जब 'प्रथम सिद्धान्त' की सहायता से किसी फलन का अवकलज निकालने को कहा जाता है, तो इसका अर्थ अवकलज की निम्नलिखित परिभाषा के द्वारा अवकलज निकालना होता है-
  

 इन्हें भी देखें 
 तर्क
 गणित

 सन्दर्भ 

श्रेणी:अमूर्तन
श्रेणी:औपचारिक विधियाँ
श्रेणी:जड़सूत्र
प्रथम आयाम  एक कविता-संग्रह है जिसकी रचायिता महादेवी वर्मा हैं। इसमें उनकी बाल्यावस्था से किशोरावस्था तक की कविताओं का संग्रह है।

 बाहरी कड़ियाँ 
 "प्रथम आयाम" कविता संग्रह में संकलित रचनाओं को कविता कोश में पढा़ जा सकता है।

श्रेणी:कविता संग्रह
श्रेणी:महादेवी वर्मा
पर्वतारोहण में, किसी पहाड़ की चोटी पर चढ़ने के पहले प्रलेखित सफल प्रयास, या चढ़ाई के दौरान किसी एक विशेष आरोहण मार्ग का पहली बार किया सफल अनुसरण प्रथम आरोहण या पहली चढ़ाई कहलाता है। प्रथम आरोहण हमेशा ही महत्वपूर्ण होता है क्योंकि यह उन वास्तविक जोखिम, अन्वेषण और चुनौतियों से पर्वतारोहियों का सामना करवाता है जो इससे पहले अज्ञात थीं, साथ ही इसके दौरान हुए अनुभव इसके बाद के पर्वतारोहकों का मार्ग भी प्रशस्त करते हैं।

श्रेणी:चढ़ना
श्रेणी:प्रथम घटनाएँ
300प्रथम क्रूसयुद्ध की सफलता : येरूसलम पर कब्जा
प्रथम क्रूसयुद्ध (  (10961099)) पश्चिमी इसाई मतावलम्बियों द्वारा की गयी सैनिक कार्यवाही थी जो मुसलमानों द्वारा जीते गये पवित्र स्थानों को पुनः प्राप्त करने के उद्देश्य से की गयी थी। इसका आरम्भ 27 नवम्बर 1095 हुआ था।

 परिचय 
इस युद्ध में दो प्रकार के क्रूशधरों ने भाग लिया। एक तो फ्रांस, जर्मनी और इटली के जनसाधारण, जो लाखों की संख्या में पोप और संन्यासी पीतर की प्रेरणा से (बहुतेरे) अपने बाल बच्चों के साथ गाड़ियों पर समान लादकर पीतर और अन्य श्रद्धोन्मत्त नेताओं के पीछे पवित्र भूमि की ओर मार्च, 1096 में थलमार्ग से चल दिए। बहुतेरे इनमें उद्दंड थे और विधर्मियों के प्रति तो सभी द्वेषरत थे। उनके पास भोजन सामग्री और परिवहन साधन का अभाव होने के कारण वे मार्ग में लूट खसोट और यहूदियों की हत्या करते गए जिसके फलस्वरूप बहुतेरे मारे भी गए। इनको यह प्रवृत्ति देखकर पूर्वी सम्राट् ने इनके कोंस्तांतीन नगर पहुँचने पर दूसरे दल की प्रतीक्षा किए बिना बास्फोरस के पार उतार दिया। वहाँ से बढ़कर जब वे तुर्को द्वारा शासित क्षेत्र में घुसे तो, मारे गए।

दूसरा दल पश्चिमी यूरोप के कई सुयोग्य सामंतों की सेनाओं का था जो अलग-अलग मार्गो से कोंस्तांतीन पहुँचे। इनके नाम इस प्रकार हैं:-

 लरेन का ड्यूक गाडफ्रे और उसका भाई बाल्डविन; 
 दक्षिण फ्रांस स्थित तूलू का ड्यूक रेमों; 
 सिसिली के विजेता नार्मनों का नेता बोहेमों (जो पूर्वी सम्राट् का स्थान लेने का इच्छुक भी था)।

पूर्वी सम्राट् ने इन सेनाओं को मार्गपरिवहन इत्यादि की सुविधाएँ और स्वयं सैनिक सहायता देने के बदले इनसे यह प्रतिज्ञा कराई कि साम्राज्य के भूतपूर्व प्रदेश, जो तुर्को ने हथिया लिए थे, फिर जीते जाने पर सम्राट् को दे दिए जाएँगे। यद्यपि इस प्रतिज्ञा का पूरा पालन नहीं हुआ और सम्राट् की सहायता यथेष्ट नहीं प्राप्त हुई, फिर भी क्रूशधर सेनाओं को इस युद्ध में पर्याप्त सफलता मिली।

(कोंस्तांतीन से आगे इन सेनाओं का मार्ग मानचित्र में अंकित है।) सर्वप्रथम उनका सामना होते ही तुर्को ने निकाया नगर और उससे संबंधित प्रदेश सम्राट् को दे दिए। फिर सेना ने दोरीलियम स्थान पर तुर्को को पराजित किया ओर वहाँ से अंतिओक में पहुँचकर आठ महीने के घेरे के बाद उसे जीत लिया। इससे पहले ही बाल्डविन ने अपनी सेना अलग कर के पूर्व की ओर अर्मीनिया के अंतर्गत एदेसा प्रदेश पर अपना अधिकार कर लिया।

अंतिओक से नवबंर, 1098 में चलकर सेनाएँ मार्ग में स्थित त्रिपोलिस, तीर, तथा सिज़रिया के शासकों से दंड लेते हुए जून, 1099 में जेरूसलम पहुँची और पाँच सप्ताह के घेरे के बाद जुलाई, 1099 में उसपर अधिकार कर लिया। उन्होंने नगर के मुसलमान और यहूदी निवासियों की (उनकी स्त्रियों और बच्चों के साथ) निर्मम हत्या कर दी।

इस विजय के बाद क्रूशधरों ने जीते हुए प्रदेशों में अपने चार राज्य स्थापित किए (जो नीचे के मानचित्र में दिखाए गए हैं)। पूर्वी रोमन सम्राट् इससे अप्रसन्न हुआ पर इन राज्यों को वेनिस, जेनोआ इत्यादि समकालीन महान शक्तियों की नौसेना की सहायता प्राप्त थी जिनका वाणिज्य इन राज्यों के सहारे एशिया में फैलता था। इसके अतिरिक्त धर्मसैनिकों के दो दल, जो मठरक्षक (नाइट्स टेंप्लर्स) और स्वास्थ्यरक्षक (नाइट्स हास्पिटलर्स) के नाम से प्रसिद्ध हैं, इनके सहायक थे। पादरियों और भिक्षुओं के समान ये धर्मसैनिक पोप से दीक्षा पाते थे और आजीवन ब्राहृचर्य रखने तथा धर्म, असहाय स्त्रियों और बच्चों की रक्षा करने की शपथ लेते थे।

 बाहरी कड़ियाँ 

श्रेणी:युद्ध
श्रेणी:क्रूसेड
प्रथम गोलमेज सम्मेलन 12 नवम्बर ,1930 से 13 जनवरी ,1931 तक लन्दन में आयोजित किया गया था।  स्प्रदायक  बहुमत नहीं होने पर (निर्दलीय दल) 19 जनवरी , 1931 को समाप्त हो गया था। 

सन्दर्भ

 
श्रेणी:गोलमेज सम्मेलन
श्रेणी:मध्यकालीन भारत
यह समेलन 12 नवम्बर को प्राम्भ हुआ था जिसका उद्घाटन ब्रिटिश सम्राट जार्ज पंचम द्वारा किया गया तथा इसकी अध्यक्षता ब्रिटिश प्रधानमंत्री रैम्जे मैकडोनाल्ड द्वारा की गई थी
इस सम्मेलन में भाग लेने वाले भारतीय,मदन मोहन मालवीय ,डॉक्टर भीमराव अंबेडकर ,आगा खां ,मोहम्मद अली ,जिन्ना एवं के टी पॉल प्रमुख थे
1-इस समय भारत का गवर्नर जनरल लॉर्ड इरविन था!
2-इस समय ब्रिटेन के पीएम मैकडोनाल्ड थे
3इसमे लगभग 89 सदस्यों ने भाग लिया था जिनमे 13 ब्रिटिश राजनीतिक दलों से व शेष 76 भारतीय  जिनमे 16 भारतीय नरेश थे
सत्ता परिवर्तन के बाद १५ अगस्त १९४७ को जवाहरलाल नेहरू ने भारत के पहले प्रधानमंत्री के रूप में पदभार संभाला और प्रथम नेहरू मंत्रिमंडल बनाने के लिए पंद्रह मंत्रियों को चुना।

 पृष्ठभूमि 

भारतीय नेताओं और १९४६ में यूनाइटेड किंगडम से भारत आए कैबिनेट मिशन के सदस्यों के बीच बातचीत के बाद, जब भारत ब्रिटिश राज के अधीन था, तब संविधान सभा की स्थापना की गई थी। प्रांतीय विधानसभा चुनाव १९४६ की शुरुआत में आयोजित किए गए थे। संविधान सभा के सदस्यों को इन नवनिर्वाचित प्रांतीय विधानसभाओं के सदस्यों द्वारा अप्रत्यक्ष रूप से चुना गया था और शुरुआत में उन प्रांतों के प्रतिनिधि शामिल थे जो पाकिस्तान का हिस्सा बने, जिनमें से कुछ अब बांग्लादेश के भीतर हैं। संविधान सभा में २९९ प्रतिनिधि थे, जिनमें नौ महिलाएँ भी थीं।

भारत की अंतरिम सरकार का गठन २ सितंबर १९४६ को नवनिर्वाचित संविधान सभा से हुआ था। भारतीय राष्ट्रीय कांग्रेस के पास ६९ सीटों के साथ विधानसभा में बड़ा बहुमत था, जबकि मुस्लिम लीग के पास विधानसभा में मुसलमानों के लिए आरक्षित लगभग सभी सीटें थीं। इसमें अनुसूचित जाति महासंघ, भारतीय कम्युनिस्ट पार्टी और यूनियनिस्ट पार्टी जैसे छोटे दलों के भी कुछ सदस्य थे। जून १९४७ में सिंध, पूर्वी बंगाल, बलूचिस्तान, पश्चिम पंजाब और उत्तर पश्चिम सीमांत प्रांत के प्रांतों के प्रतिनिधिमंडल कराची में बैठक करके पाकिस्तान की संविधान सभा बनाने के लिए वापस चले गए। १५ अगस्त १९४७ को भारतीय अधिराज्य और पाकिस्तान अधिराज्य स्वतंत्र राष्ट्र बन गए, और संविधान सभा के सदस्य जो कराची नहीं लौटे थे, भारतीय संसद बन गए। मुस्लिम लीग के केवल २८ सदस्य अंततः भारतीय असेंबली में शामिल हुए। बाद में देशी रियासतों से ९३ सदस्य मनोनीत किये गये। इस प्रकार कांग्रेस ने ८२ का बहुमत हासिल कर लिया।

जवाहरलाल नेहरू ने १५ अगस्त १९४७ को भारत के पहले प्रधानमंत्री के रूप में कार्यभार संभाला और अपने मंत्रिमंडल के लिए १५ अन्य सदस्यों को चुना। वल्लभभाई पटेल ने १५ दिसंबर १९५० को अपनी मृत्यु तक पहले उप प्रधान मंत्री के रूप में कार्य किया। लॉर्ड माउंटबेटन और बाद में सी. राजगोपालाचारी ने २६ जनवरी १९५० तक महराज्यपाल के रूप में कार्य किया, जिसके बाद राजेंद्र प्रसाद भारत के पहले राष्ट्रपति चुने गए।

 मंत्रिमंडल के सदस्य 
अंगूठाकार १५ अगस्त १९४७ को लॉर्ड माउंटबेटन ने जवाहरलाल नेहरू को भारत के पहले प्रधान मंत्री के रूप में शपथ दिलाई।
भारत के पहले मंत्रिमंडल में हिंदू, मुसलमान, ईसाई, सिख और पारसी सदस्य शामिल थे। इसमें दलित समुदाय के दो सदस्यों का भी प्रतिनिधित्व था। राजकुमारी अमृत कौर एकमात्र महिला कैबिनेट मंत्री थीं। प्रथम मंत्रिमंडल में मंत्रियों की सूची निम्नलिखित है:

मुख्य

  कार्यकाल के दौरान मर गए
  इस्तीफा दे दिया



 संदर्भ 

 अग्रिम पठन 

 जोसी जोसेफ (5 जून 2008) नेहरू कैबिनेट में स्टार वार्स - डीएनए

श्रेणी:भारतीय केंद्रीय मंत्रिमंडल
श्रेणी:भारत में 1947 की स्थापनाएँ
ज्ञानपीठ से सम्मानित प्रसिद्ध लेखिका श्रीमती आशापूर्णा देवी द्वारा लिखित यह पुस्तक एक महान मर्म स्पर्शी औपन्यासिक कृति है। घर की चहारदीवारी में बंदिनी भारतीय नारी के अभिशप्त जीवन की व्यथा कथा है।

श्रेणी:ज्ञानपीठ
श्रेणी:पुस्तकें
प्रथम फ्रांसीसी साम्राज्य (फ्रेंच :  ) , फ्रांस के सम्राट नेपोलियन बोनापार्ट का साम्राज्य था जो १९वीं शताब्दी के आरम्भ में महाद्वीपीय यूरोप की सर्वप्रमुख शक्ति था।

श्रेणी:यूरोप का इतिहास
श्रेणी:फ़्रांस का इतिहास
प्रथम बुल्गारिया साम्राज्य, 681 से 1018 तक, डेन्यूब नदी के पास पूर्वी बाल्कन क्षेत्र में स्थापित एक प्रमुख मध्यकालीन साम्राज्य था। इस साम्राज्य ने स्लाव, थ्रेसियन और बुल्गार जनजातियों को एकजुट किया और बीजान्टिन साम्राज्य के साथ राजनीतिक और सांस्कृतिक प्रतिस्पर्धा में अपनी पहचान बनाई।    

 स्थापना और प्रारंभिक इतिहास  
इस साम्राज्य की स्थापना असपरुख ने 681 ईस्वी में की। उन्होंने अपने पिता कुब्रत की मृत्यु के बाद डेन्यूब नदी के दक्षिण में बसेरा किया। बीजान्टिन सम्राट कॉन्सटेंटाइन  के साथ उनकी विजय के बाद, मोज़िया क्षेत्र में प्लिस्का राजधानी स्थापित की गई।  

प्रारंभ में, साम्राज्य का क्षेत्र डेन्यूब और बाल्कन पहाड़ों के बीच स्थित था। असपरुख और उनके उत्तराधिकारियों ने कुशल नेतृत्व के माध्यम से बाल्कन में अपनी शक्ति मजबूत की। तर्वेल, जिन्होंने 694 से 715 तक शासन किया, ने बीजान्टिन सम्राट जस्टिनियन  को सहायता प्रदान की और "कैसर" की उपाधि प्राप्त की।  

विस्तार और स्वर्ण युग  
क्रुम (796814) ने साम्राज्य का विस्तार दक्षिण और उत्तर-पश्चिम में किया। उन्होंने बीजान्टिन सम्राट नाइकेफोरोस  को हराया और साम्राज्य को सुदृढ़ किया। उनके पुत्र ओमुरटाग (814831) ने शांति समझौते किए और साम्राज्य के प्रशासनिक ढांचे को मजबूत किया।  

864-865 में बोरिस  ने ईसाई धर्म अपनाया और स्लाव संस्कृति को बढ़ावा देने के लिए चर्च स्लावोनिक भाषा को अपनाया। उन्होंने धार्मिक और सांस्कृतिक स्वतंत्रता हासिल करने के लिए अपनी नीतियों को आगे बढ़ाया। उनके प्रयासों से स्लाव भाषा और सिरिलिक लिपि का विकास हुआ, जो आज भी पूर्वी यूरोप की भाषाओं में प्रचलित है।  

साइम्युल  (893927) के शासनकाल को बुल्गारिया का "स्वर्ण युग" कहा जाता है। उन्होंने प्रिस्लाव को राजधानी बनाया और साहित्य, कला, और स्थापत्य में योगदान दिया।  

ईसाईकरण और सांस्कृतिक योगदान  
साइम्युल के शासनकाल में बुल्गारिया ने ईसाईकरण और सांस्कृतिक प्रगति में महत्वपूर्ण योगदान दिया। चर्च स्लावोनिक भाषा और सिरिलिक लिपि का विकास बुल्गारिया की प्रमुख उपलब्धियां थीं। साइम्युल ने बीजान्टिन सम्राट निकोलस मिस्टिकोस से "बुल्गारों के सम्राट" की उपाधि प्राप्त की।  

पतन और बीजान्टिन विजय  
साइम्युल के शासन के बाद, बुल्गारिया कमजोर हो गया। 1014 में बीजान्टिन सम्राट बासिल  ने सैम्युल की सेना को हराया और उन्हें "बुल्गार-स्लेयर" के रूप में जाना गया। 1018 में, बीजान्टिन साम्राज्य ने बुल्गारिया पर विजय प्राप्त की और इसे अपने प्रांतों में विभाजित कर दिया।  

 विरासत  
प्रथम बुल्गारिया साम्राज्य ने बाल्कन क्षेत्र में सांस्कृतिक, धार्मिक, और भाषाई प्रभाव छोड़ा। सिरिलिक लिपि और स्लावोनिक भाषा ने क्षेत्र की भाषाओं और संस्कृतियों पर स्थायी प्रभाव डाला। बुल्गारिया की धार्मिक और सांस्कृतिक उपलब्धियां इसे यूरोप के मध्यकालीन इतिहास में महत्वपूर्ण बनाती हैं।  
 संदर्भ 

श्रेणी:साम्राज्य
350राजगृह में प्रथम बौद्ध संगीति (श्रावस्ती के नव जेतवन में स्थित चित्र)
थेरवाद परम्परा के अनुसार प्रथम बौद्ध संगीति महात्मा बुद्ध के परिनिर्वाण के अगले वर्ष (५४३ - ५४२ ईसापूर्व) हुई थी। किन्तु महायान परम्परा के अनुसार यह संगीति इससे भी पूर्व अलग-अलग तिथियों पर होने की सूचना मिलती है। कुछ पाश्चात्य विद्वानों के अनुसार प्रथम संगीति, उक्त तिथि के बाद हुई थी।

यह संगीति मगधसम्राट अजातशत्रु द्वारा राजगृह आहूत में की गयी थी। इसमें ५०० से ३०० भिक्षुओं ने भाग लिया था। सूत्रों के अनुसार राजगृह में यह संगीति सप्तपर्णी गुफा, क्षत्रिय गुफा, पिप्पल पर्वत या गृधकूट में हुई थी। इस संगीति की अध्यक्षता महाकाश्यप ने की थी। इस संंगीति में ज्ञान की प्राप्ति कर बौद्ध भिक्षुओं मौक्ष पाने के लिए स्वंय को धर्म पथ पर अपना जीवन व्यतीत करते थे। 
प्रथम बौद्ध संगीति के कार्य- 
1) सुत्त पिटक का संकलन आनंद ने किया। 
2) विनय पिटक का संकलन उपाली ने किया। 
श्रेणी:बौद्ध धर्म
श्रेणी:बौद्ध संगीति
उद्घाटिक ब्रिक शिखर सम्मेलन 16 जून 2009 येकातेरिनबर्ग, रूस में हुआ     .   2009-06-16.  2009-06-19. जिनमे चार ब्रिक देशों के शासनप्रमुखों ने भाग लिया।        .   2009-06-16.

 भागी 
मुख्य ब्रिक्स सदस्य सदस्य  प्रतिनिधि उपनाम  ब्राज़ील  लुइज़ इंसियो लूला दा सिल्वा राष्ट्रपति  रूस दिमित्री मेदवेदेव राष्ट्रपति  भारत मनमोहन सिंह प्रधानमंत्री  चीन हु जिन्ताओ राष्ट्रपति

 सन्दर्भ
नाम  "प्रथम" उपलब्धि अधिकअन्य जानकारी  प्रतिभा पाटिल  प्रथम महिला राष्ट्रपति व
राजस्थान की प्रथम महिला राज्यपाल(2004-07) (२००७-१२) इंदिरा गाँधी प्रथम महिला प्रधानमंत्री  सरोजिनी नायडू  प्रथम महिला राज्यपाल  उत्तर-प्रदेश की राज्यपाल (१९४७-४९)  सुचेता कृपलानी  प्रथम महिला मुख्यमंत्री  उत्तर-प्रदेश की मुख्यमंत्री (१९६३-६७) मीरा कुमार  प्रथम महिला लोक सभा अध्यक्ष  कादम्बिनी गांगुली और चन्द्रमुखी बसु प्रथम महिला स्नातक  (१८८३)किरण बेदी  प्रथम महिला भारतीय आरक्षी सेवा (आई॰पी॰एस॰) अधिकारी।  तेजस्विनी सावंत  विश्व निशानेबाजी प्रतियोगिता विजेता।  उन्होंने म्युनिख में आयोजित विश्व निशानेबाजी प्रतियोगिता २०१० के 50 मीटर की स्पर्धा में स्वर्ण पदक जीतकर यह उपलब्धि प्राप्त की। हरिता कौर देओल  भारतीय वायु सेना में प्रथम महिला पायलट   पद्मा बंदोपाध्याय भारत की प्रथम महिला एयर वाइस मार्शल,  एयर कॉमॉडोर के पद पर पदोन्नत होने वाली प्रथम महिला,  रक्षा सेवा स्टाफ कॉलेज कोर्स पूरा करने वाली प्रथम महिला अधिकारी,  उत्तरी ध्रुव में वैज्ञानिक अनुसंधान करने वाली प्रथम भारतीय महिला
 कल्पना चावला प्रथम महिला अंतरिक्ष यात्रीशिवांगी सिंह प्रथम महिला नौसेना पायलट मधु धामा  प्रथम संस्कृति मनीषी सम्मान से सम्मानित  दिल्ली पब्लिक लाइब्रेरी संस्कृति मंत्रालय भारत सरकार (२०१७) जयंती पतनायक महिला राष्ट्रिय आयोग की पहली अध्यक्ष 

भारत कि प्रथम महिला शासक रजिया सुल्तान थी। यह इल्तुतमिश की बेटी थी।

 प्रथम महिला लेफिटनेट जनरल पुनीत अरोड़ा
 भारत में प्रथम महिला की सूची कौन क्या थी।
रज़िया सुल्तान दिल्ली सल्तनत की एक मात्र महिला शासक थीं, जिन्होंने 13वीं शताब्दी के दौरान भारत में दिल्ली सल्तनत पर शासन किया था। उनका जन्म 1205 में बदायूं में हुआ था। जो वर्तमान भारत के उत्तर प्रदेश में स्थित एक शहर है। रज़िया, सुल्तान इल्तुतमिश की बेटी थी, जो उस समय दिल्ली सल्तनत का शासक था।

 सन्दर्भ 

श्रेणी  .           
श्रेणी:भारतीय महिलाएँ
ज्योतिष में प्रथम भाव की परिभाषा व्यक्ति के जन्म के समय के बारे में बखान करता है। व्यक्ति का शरीर और शरीर की बनावट शरीर की जाति शरीर का भेद शरीर की क्रियायें शरीर के रहने का समय आदि प्रथम भाव में बताये जाते है।

श्रेणी:ज्योतिष के तकनीकी आयाम
किसी देश के राष्ट्रपति की पत्नि को प्रथम महिला भी कहा जाता है।
 विश्व में 
 अमेरिका के राष्ट्रपति डॉनल्ड ट्रम्प की पत्नी मेलेनिया नॉस उस देश की वर्तमान प्रथम महिला हैं।

 भारत में
 भारत के वर्तमान राष्टृपति श्री रामनाथ कोविंद की पत्नी सविता कोविंद भारत की प्रथम महिला हैं।

 तुर्की में 

तुर्की के राष्ट्रपति रजब तैयब एर्दोगान की पत्नी एमइन एर्डोगान को तुर्की की प्रथम महिला कहा जाता है।

श्रेणी:राष्ट्रपति